ΓΡΑΠΤΗ ΕΡΩΤΗΣΗ P-0438/00

υποβολή: Piia-Noora Kauppi (PPE-DE) προς την Επιτροπή

(11 Φεβρουαρίου 2000)

Θέμα: Οι επιπτώσεις στην εσωτερική αγορά μιας βρετανικής απαγόρευσης στη γούνα

Το Ηνωμένο Βασίλειο σκοπεύει να θέσει εκτός νόμου την εκτροφή ζώων για γούνα στην Αγγλία και την Ουαλία. Σύμφωνα με την πρόταση, η εκτροφή ζώων μόνο για τη γούνα τους θα τεθεί εκτός νόμου από το 2003 και μετά. Η Βουλή των Κοινοτήτων εισήγαγε στις 25 Φεβρουαρίου 1999 ένα «νομοσχέδιο για την απαγόρευση της εκτροφής ζώων για γούνα». Το νομοσχέδιο ψηφίστηκε στη δεύτερη ανάγνωση στις 5 Μαρτίου 1999. Το εν λόγω νομοσχέδιο παρουσιάστηκε στη Βουλή των Κοινοτήτων στις 22.11.1999. Τώρα η πρόταση για τη θέσπιση νέας νομοθεσίας εξετάζεται από την Επιτροπή.

Σύμφωνα με τον κοινοβουλευτικό γραμματέα του Υπουργείου κ. Elliot Morley, η κυβέρνηση πιστεύει πως είναι λάθος να σφάζονται ζώα για τη γούνα τους και επισημαίνει ότι δεν συμβιβάζεται με την εκτίμηση και τον σεβασμό που αρμόζει στη ζωή των ζώων. Το σκεπτικό πίσω από την κατάργηση της βρετανικής βιομηχανίας γούνας στηρίζεται σε «ηθικούς λόγους» διότι, όπως αναφέρει ο κ. Elliot Morley, δενπάρχει ηθικό έρισμα για την εκτροφή ζώων για τη γούνα τους στο ΗΒ. Σύμφωνα με την άποψη αυτή δεν είναι ηθικώς επιλήψιμο να θανατώνεται μια αγελάδα για το δέρμα της αλλά είναι ηθικά καταδικαστέο να θανατώνεται ένα βιζόν για τη γούνα του.

Η Επιτροπή έλαβε άραγεπόψη τον αντίκτυπο αυτής της προγραμματιζόμενης απαγόρευσης γούνας όχι μόνο για τον βρετανικό τομέα εκτροφής ζώων για γούνα αλλά επίσης και στην εσωτερική αγορά της Ευρωπαϊκής Ένωσης; Η απαγόρευση είναι συμβατή με τους εμπορικούς κανόνες ή κατά την άποψη της Επιτροπής, θα μπορούσε να παρεμποδίσει έμμεσα ή άμεσα, ουσιαστικά ή ενδεχομένως, το κοινοτικό εμπόριο;

Τί μέτρα σκοπεύει να λάβει η Επιτροπή όταν τεθεί σε εφαρμογή η εν λόγω απαγόρευση; Έχει εξετάσει η Επιτροπή το γεγονός ότι η απαγόρευση της εκτροφής ζώων για γούνα στην Ευρώπη ενδέχεται να οδηγήσει στη μετεγκατάσταση της βιομηχανίας εκτός Ευρώπης και εκτός ελέγχου των αρχών της Ευρωπαϊκής Ένωσης και των κρατών μελών της;

Απάντηση του κ. Byrne εξ ονόματος της Επιτροπής

(9 Μαρτίου 2000)

H Eπιτροπή γνωρίζει την προτεινόμενη από το Ηνωμένο Βασίλειο νομοθεσία, η οποία απαγορεύει την εκτροφή ζώων που θανατώνονται για να ληφθεί η γούνα τους. Το νομοσχέδιο γνωστοποιήθηκε στην Επιτροπή σύμφωνα με τις διατάξεις της οδηγίας 98/34/ΕΚ του Κοινοβουλίου και του Συμβουλίου της 22 Μαρτίου 1998, η οποία καθιερώνει διαδικασία για την παροχή πληροφοριών σχετικά με τα τεχνικά πρότυπα και κανονισμούς(1).

Σύμφωνα με τις διατάξεις της οδηγίας αυτής προβλέπεται μία περίοδος στάτους κβο τριών μηνών από την ημερομηνία γνωστοποίησης του κειμένου της προτεινόμενης από το κράτος μέλος νομοθεσίας. Η περίοδος αυτή λήγει στις 13 Μαρτίου 2000.

Η Επιτροπή επί του παρόντος εξετάζει τα μέτρα πουποβλήθηκαν από το Ηνωμένο Βασίλειο με βάση τις ισχύουσες διατάξεις της κοινοτικής νομοθεσίας περιλαμβανομένων και αυτών που αναφέρθηκαν από τον κ. βουλευτή.

Εφόσον μετά από την ολοκλήρωση της εξέτασης αυτής η Επιτροπή συμπεράνει ότι η προτεινόμενη βρετανική νομοθεσία κατά τα φαινόμενα είναι ασυμβίβαστη με την κοινοτική νομοθεσία, θα ενημερώσει το κράτος μέλος αυτό για τις παρατηρήσεις της σχετικά με το θέμα σύμφωνα με την διαδικασία που ορίζει η οδηγία 98/34/ΕΚ.

Η Επιτροπή θα πληροφορήσει τον κ. βουλευτή σχετικά με την θέση της στο θέμα μόλις λάβει οριστική απόφαση με βάση την προαναφερθείσα οδηγία.

(1) ΕΕ L 204 της 21.7.1998.